पंजाब एग्रीकल्चर यूनिवर्सिटी ने बीकानेर में हुए राष्ट्रीय युवक मेले में जीती ओवरऑल ट्राॅफी
लुधियाना| भारतीयखेती रिसर्च परिषद नई दिल्ली की तरफ से राजस्थान यूनिवर्सिटी ऑफ वेटरनरी एंड एनीमल साइंस बीकानेर में करवाए गए 17 वें सर्व भारतीय खेतीबाड़ी यूनिवर्सिटियों के युवक मेले में पीएयू के 22 स्टूडेंट्स ने सीनियर वैज्ञानिक डॉ दविंदर कौर और भलाई अफसर सतबीर सिंह की अगुवाई में साहित्यक, फाइनल आर्ट्स, रंग मंच और गीत-संगीत के 17 मुकाबलों में भाग लिया। इस राष्ट्रीय युवक मेले में 54 खेतीबाड़ी यूनिवर्सिटियों और भारतीय खेती खोज परिषद के महकमों ने भी भाग लिया। सभ्याचारक गतिविधियों के संचालक डॉ विशाल बैक्टर ने जानकारी देते हुए कहा कि पीएयू स्टूडेंट्स ने इस युवक मेले के दौरान भाषण में गोल्ड, एलोक्यूशन और एकांगी में सिल्वर, माइम, रंगोली, कोलाज में कांस्य का मैडल जीता। जबकि देश भक्ति संगीत और स्पॉट पेंटिंग में चौथा स्थान हासिल किया है। डायरेक्टर स्टूडेंट भलाई डॉ दविंदर कौर धालीवाल ने जानकारी देते हुए बताया कि पीएयू हमेशा ही स्टूडेंट्स को अपने हुनर का विकास करने के लिए राष्ट्रीय और अंतर्राष्ट्रीय स्तर पर उचित मौके प्रदान करती है। इस अवसर पर पीएयू के वाइस चांसलर डॉ बलदेव सिंह ढिल्लों ने स्टूडेंट्स को युवक मेले इनाम प्राप्त करने के लिए बधाई दी।
hin_Deva hin_Deva